See eis drie mans van Hawston | Netwerk24
See eis drie mans van Hawston
17 Oktober 2020 14:03
Die NSRI het die ligame van drie mans, glo van Haswton, gevind tydens die soektog.
KLEINMOND: Drie mans is dood toe hulle boot gisteraand omgeslaan het naby Kleinmond. Volgens Schalk Boonzaaier, NSRI Kleinmond stasiebevelvoerder is die NSRI om 07:11 geaktiveer toe 'n Rigid Hull opblaasboot omenby 4km van Kleinmond uitgespoel het.
"Die NSRI Kleinmond se bote Jaytee III en Rescue 42 Alpha is geaktiveer en die NSRI Hermanus se se bote South Star en Rotarian Burnett is weggeroep van 'n opleidingsessie om te gaan help met die soektog," sê Boonzaaier.
'n See en strand soektog is van stapel gestuur en daar is oorspronklik gedink daar word vier mans vermis. Tydens die soektog is dit bevestig dat slegs drie mans, glo van Hawston, vermis word.
Die ligaam van een van die mans is toe op die strand gevind. "Swemmers van die NSRI het in die omliggende omgewing in die see die soektog voortgesit," sê Boonzaaier. "Tydens die soektog het ons ongelukig ook die ligame van die ander twee mans gevind."